མཛད་སྒོའི་ཐོག་སྲིད་ཚབ་ཤེས་རིག་བཀའ་བློན་པདྨ་དབྱངས་ཅན་མཆོག་གིས་༧རྒྱལ་བའི་སྐུ་པར་མཐོང་གྲོལ་རིན་པོ་ཆེར་མཎྜལ་རྟེན་གསུམ་འདེགས་འབུལ་དང་།རྟེན་འབྱུང་མཇལ་དར་སྒྲོན་འབུལ་ཞུས་རྗེས།དྷ་ས་ས་གནས་མགོ་འཛིན་གྱི་གོ་སྒྲིག་འོག་བོད་ཆོལ་གསུམ་ཆིག་སྒྲིལ་ཚོགས་པས་རྟེན་འབྲེལ་མཚོན་སླད་སྐུ་མགྲོན་དང་མི་མང་ལ་འཁྲུངས་སྐར་མངར་ཟས་འདེགས་འབུལ་བགོ་འགྲེམས་གནང་སོང་།དེ་ནས།ཕྱི་དྲིལ་རྒྱ་ཡིག་ཚན་པས་རྒྱ་ཡིག་ནས་བསྒྱུར་བའི་དུས་རབས་ཉེར་གཅིག་པའི་སྟོད་དུ་རྒྱ་རིགས་ཤེས་ཡོན་ཅན་གྱི་བོད་དོན་ལ་ལྟ་སྟངས་ཞེས་པ་དང་།༧གོང་ས་རྒྱལ་བ་རིན་པོ་ཆེ་མཆོག་ནས་སློབ་གྲྭ་ཁག་ལ་ཤེས་ཡོན་སློབ་སྦྱོང་བྱེད་སྒོའི་སྐོར་བསྩལ་པའི་བཀའ་སློབ་ཕྱོགས་སྒྲིག་གི་སྟོད་ཆ་བོད་ཡིག་ནས་རྒྱ་ཡིག་ལ་བསྒྱུར་བའི་དེབ་གཅིགདེ་བཞིན་སྦར་ཛིལ་དོན་གཅོད་ཀྱིས་ཕྱོགས་སྒྲིག་གནང་པའི་ཡུ་རོབ་ནང་གི་གྲོང་སྡེ་ཁག་ནས་ལོ་ལྟར་སུམ་བཅུའི་དུས་དྲན་སྐབས་བོད་ཀྱི་རྒྱལ་དར་སྒྲེང་འཛུགས་གནང་པའི་སྐོར་གྱི་དེབ་ཅིགགཞན་འབྲས་ལྗོངས་བྱ་མ་རྟ་གསར་ཤོག་གི་རྩོམ་སྒྲིག་པ་ཟུར་པ་ཚེ་དབང་རྟ་མགྲིན་གྱིས་བརྩམས་པའི་གྲངས་ངེས་ཤེས་བྱ་གཅིག་བསྡུས་ཞེས་པའི་དེབ་དང་།ཧི་མ་ཅལ་མངའ་སྡེའི་གཞས་པ་སྐུ་ཞབས་སུ་ནིལ་རཱ་ནཱ་ཡི་གཞས་ཀྱི་འོད་སྡེར་ཅིག་བཅས་དབུ་འབྱེད་གནང་སོང་།གཞན་ཡང་།མཛད་སྒོའི་སྐབས་ནང་སྲིད་ཟུང་དྲུང་བདུད་འདུལ་རྡོ་རྗེ་ལགས་ལ་ལས་བྱེད་ལས་དོན་གཟེངས་ཐོན་གཟེངས་རྟགས་དང་།བོད་མིའི་སྒྲིག་འཛུགས་ལ་ཞབས་ལོ་༢༥ཧྲིལ་བོར་སྲི་ཞུ་ཞུ་མཁན་༡༠ལ་གཟེངས་རྟགས་དང་།དེ་བཞིན་ཤེས་རིག་ལས་ཁུངས་ཀྱི་སྒྲིག་ཞུགས་མ་ཡིན་པའི་རིགས་གཅིག་རྐང་འཛིན་ཉམས་ཞིབ་པ་ཚེ་བརྟན་བཀྲ་ཤིས་དང་།མཁྱེན་རབ་རྒྱ་མཚོ་ལགས་གཉི་ཀར་རིགས་གཅིག་རྐང་འཛིན་གྱི་ཕྱག་འཁྱེར་གནང་སོང་།